Oficiālais Vēstnesis L 241 , 10/10/1995 Lpp. 0012 - 0013



Komisijas Regula (EK) Nr. 2362/95 (1995. gada 9. oktobris), ar ko groza Padomes Regulu (EEK) Nr. 2019/93, ar kuru līdz 1995. gada 1. februārim nosaka atbalsta apjomu tāda medus ražošanai mazajās Egejas jūras salās, kura vērtība ECU ir koriģēta lauksaimniecības konversijas likmes korekcijas koeficienta atcelšanas dēļ EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1993. gada 19. jūlija Regulu (EEK) Nr. 2019/93, ar ko mazajām Egejas jūras salām ievieš īpašus pasākumus attiecībā uz konkrētiem lauksaimniecības produktiem [1], kurā jaunākie grozījumi izdarīti ar Komisijas Regulu (EK) Nr. 1363/95 [2], un jo īpaši tās 12. panta 4. punktu, ņemot vērā Padomes 1992. gada 28. decembra Regulu (EEK) Nr. 3813/92 par norēķinu vienību un konversijas likmēm, kas piemērojamas kopējā lauksaimniecības politikā [3], kurā jaunākie grozījumi izdarīti ar Regulu (EK) Nr. 150/95 [4], un jo īpaši tās 13. panta 1. punktu, tā kā dažu cenu un summu vērtība Eiropas valūtas vienībās, sākot ar 1995. gada 1. februāri, ir mainīta, ievērojot Regulas (EEK) Nr. 3813/92 13. panta 2. punktu, lai novērstu tā korekcijas koeficienta 1,207509 atcelšanas sekas, ko līdz 1995. gada 31. janvārim piemēroja lauksaimniecībā izmantotajām konversijas likmēm; tā kā no 1995. gada 1. februāra ir ieviestas attiecīgo cenu un summu jaunās vērtības ECU saskaņā ar noteikumiem, kas izklāstīti 13. panta 2. punktā Regulā (EEK) Nr. 3813/92 un 18. panta 1. punktā Komisijas 1993. gada 30. aprīļa Regulā (EEK) Nr. 1068/93 par sīki izstrādātiem noteikumiem lauksaimniecības konversijas likmju noteikšanai un piemērošanai [5], kurā jaunākie grozījumi izdarīti ar Regulu (EK) Nr. 1053/95 [6]; tā kā saskaņā ar Regulas (EEK) Nr. 1068/93 18. panta 2. punktu, lai izvairītos no pārpratumiem un atvieglotu kopējās lauksaimniecības politikas piemērošanu, ir jāaizstāj attiecīgo cenu un summu vērtība ECU, ja tās nepiemēro periodiski un ja tās piemēro vismaz no: - 1996. gada 1. janvāra attiecībā uz summām, uz ko neattiecas tirdzniecības gads, - 1996. tirdzniecības gada sākuma tām cenām vai summām, attiecībā uz kurām šis tirdzniecības gads sākas 1996. gada janvārī, - 1995./96. tirdzniecības gada sākuma pārējos gadījumos, kas ir paredzēti regulās, kuras ir stājušās spēkā līdz 1995. gada 1. februārim; tā kā tādēļ attiecīgās regulas būtu jāgroza; tā kā šajā regulā paredzētie pasākumi ir saskaņā ar Mājputnu gaļas un olu pārvaldības komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2019/93 12. pantu groza šādi: 1. Regulas 12. panta 1. punkta trešajā daļā summu ECU 10 aizstāj ar summu ECU 12,08. 2. Regulas 12. panta 2. punkta trešajā daļā summu ECU 7 aizstāj ar summu ECU 8,453. 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Attiecībā uz katru atbilstīgo summu to piemēro no dienas, kad pirmo reizi izmanto 1995. gada 1. februārī ieviesto lauksaimniecības konversijas likmi. Šī regula uzliek saistības kopumā un ir tieši piemērojama visās dalībvalstīs. Briselē, 1995. gada 9. oktobrī Komisijas vārdā — Komisijas loceklis Franz Fischler [1] OV L 184, 27.7.1993., 1. lpp. [2] OV L 132, 16.6.1995., 8. lpp. [3] OV L 387, 31.12.1992., 1. lpp. [4] OV L 22, 31.1.1995., 1. lpp. [5] OV L 108, 1.5.1993., 106. lpp. [6] OV L 107, 12.5.1995., 4. lpp. --------------------------------------------------